**“Мне выпала шчасце тут нарадзіцца”**

**Мэта:** выхаванне патрыятызму, грамадскіх пачуццяў вучняў на аснове вывучэння гісторыі і культуры роднага краю.

**Задачы**:

* актуалізаваць веды дзяцей пра гісторыю малой радзімы, яе славутых землякоў;
* развіваць эстэтычны густ, маўленне і творчае мысленне вучняў;
* выхоўваць пачуццё гонару і годнасці за сваю грамадскую прыналежнасць;
* садзейнічаць развіццю цікавасці да гісторыі, традыцый і культуры сваёй Радзімы, да яе сучаснага жыцця.

Лепей за ўсё мне на свеце мясціна

 Тая, дзе я нарадзіўся і ўзрос.

 Бэз пад акном і на полі каліна,

 Ціхае сонца, блакіты нябёс…

 Кастусь Кірэенка

**Настаўнік:** “Мой родны кут, як ты мне мілы!..” – такімі радкамі, якія зрабіліся класічнымі і якія ведае кожны школьнік, выказаў Якуб Колас сваю любоў да Радзімы. Але, як кожны вялікі паэт, ён выказаў гэтымі словамі не толькі свае думкі, а думкі ўсіх людзей, кожнага чалавека. Нездарма, у народзе склалася прыказка -дарагая тая хатка, дзе радзіла мяне матка. Тою хаткаю мы звязаны на ўсё жыццё, і куды б не закінуў нас лёс, свой родны куток ён будзе ўспамінаць з любасцю, яго будзе вабіць туды.

**Настаўнік:** Паважаныя дзеці! Сёння мы працягнем знаёмства з таямніцамі і цудамі Малой Радзімы, прыадкрыем заслону яе славутай гісторыі, традыцый, даведаемся, якіх знакамітых людзей яна ўзгадавала. Любіць сваю краіну немагчыма, калі не ведаць, чым яна жыла, як жыве зараз, да чаго імкнецца. Вывучаць, пазнаваць, разумець сваю зямлю, яе народ – бадай, самая галоўная наша задача. Гэта задача не аднаго ўрока, на раскрыццё ўсіх сакрэтаў можа не хапіць нават жыцця, але неабходна імкнуцца ведаць як мага больш.

І мы, такім чынам, адкажам на пытанне:

* Што такое малая Радзіма?
* Што значыць “мая”?
* Што значыць “малая”?
* Што значыць “Радзіма”?

«Мая» - таму што тут мая сям’я, мае сябры, мая вуліца, мая школа.

«Малая» - таму што гэта маленькая часцінка маёй неабсяжнай краіны.

«Радзіма» - таму што тут жывуць родныя майму сэрцу людзі.

**Вучань:** -Што такое Бацькаўшчына, знаеш?

 –Гэта рэчка,

 сцежачка лясная,

 гэта ў лузе залатая пчолка,

 а ў вачах тваiх –

 ВЯСЕЛКА.

 –Бацькаўшчына-

 гэта дом твой,

 школа,

 - Гэта песнi, што звiняць наўкола.

**Настаўнік:** Мая краіна, мая Бацькаўшчына… Усяго чатыры словы, але ж якая моц гучыць у іх, колькі пяшчоты, колькі гонару маюць яны! Наша вечна маладая, заўсёды квітнеючая і такая старажытная беларуская зямля. Наш родны кут…

*Прэзентацыя “Мая малая Радзіма”*

**Настаўнік.** Вялікая Радзіма складаецца з мноства маленькіх куткоў і куточкаў, якія для кагосьці з’яўляюцца самымі лепшымі ў свеце, самымі дарагімі, адзінымі. Немагчыма ведаць сваю Радзіму, калі не ведаеш свой родны кут, сваё акружэнне. Якое месца мы займаем у свеце, дзе знаходзіцца наш кавалачак зямлі? Знаёмства з Беларуссю мы пачынаем з вывучэння роднага краю.

**Настаўнік**. Доўгія гады настаўнікі і вучні нашай школы збіралі матэрыял па гісторыі нашай вёскі і стваралі краязнаўчы музей. Наш школьны музей быў заснаваны у 1966 годзе. Ініцыятарам яго стварэння быў выдатны педагог, апантаны гісторык, вельмі добры і адкрыты чалавек Царанкоў Сяргей Яфімавіч. Ён назаўсёды застаўся ў сэрцах і душах людзей, якім давялося з ім спаткацца.

Давайце ўспомнім, адкуль пайшла назва нашай вёскі, колькі ёй гадоў?

Настаўнік. Што яшчэ вы ведаеце пра гісторыю сваёй вёскі?

*Паведамленне вучаніцы пра гісторыю вескі Бакшты*

**Настаўнік.** А калі ж была адкрыта школа ў Бакштах?

Адукацыя на Бакштанскай зямлі пачалася з адкрыцця ў 1885 годзе народнага вучылішча. У школе выкладалі Закон Божы, арыфметыку, чытанне, мову і царкоўныя спевы. У 1890/1891 годзе навучалася 83 хлопчыкі і 3 дзяўчынкі.

1905 год – створана Бакштаўскае сельскае двухкласнае вучылішча. Да 1938 года працавала сямігодка на польскай мове, 1939 -1941 гады – сямігодка на беларускай мове. Першы піянерскі атрад Бакштаўскай школы створаны ў 1940 годзе.

Да 1955 года школы былі ў навакольных вёсках: Заберазь, Ягадзень, Паташня. 1955 год – год открыцця Бакштанскай школы. В школе было 720 вучняў. у 10 разоў больш, чым цяпер. Вучыліся ў две змены, было пячное ацяпленне. Дзеці пісалі ручкамі з устаўленымі металічнымі пёрамі, макаючы пяро ў чарнільніцу. Падручнікі ў школе выдавалі бясплатна.

 1979 год – была пабудавана новая школа ў якой мы зараз вучымся.

**Настаўнік.** Беларуская зямля здаўна славілася імёнамі сваіх знакамітых сыноў і дачок. Жылі яны ў розныя часы, аднак аднолькава шчыра былі адданы Бацькаўшчыне. Мужныя воіны, руплівыя сейбіты, вядомыя і грамадскія дзеячы, таленавітыя вучоныя і пісьменнікі.

На тэрыторыі Беларусі ў розныя эпохі нараджаліся неардынарныя постаці. Многа творчых, таленавітых, працалюбівых людзей нарадзіла наша бакштанская зямля.

*Прэзентацыя “Гісторыя малой радзімы ў асобах”.*

**Настаўнік.** Бакшты называюць партызанскім краем. Чаму? Мы жывём на тэрыторыі Налібокскай пушчы.

 *Паведамленне настаўніка пра партызанскі край*

**Настаўнік.** Прапануем вам інтэрактыўную гульню “Знатакі малой радзімы”

**Настаўнік.** Дарагія дзеці, вам працягваць слаўную гісторыю нашай вёскі. Магчыма, калі-небудзь вашы імёны будуць упісаны ў школьны летапіс, а новыя вучні будуць ганарыцца вамі.

 Любіце свой край. Кожны дзень адкрывайце для сябе непаўторную прыгажосць роднага вугалка. Прыслухоўвайцеся да нашай пявучай мовы. Падмячайце дабрыню, адкрытасць, талент свайго народа. І вы адчуеце ў душы гордасць за сваю малую радзіму.

**Вучань.** Паклон табе, мой беларускі краю!

Ты — мой, я — твой: ад роду і навек.

Я зноў і зноў да сэрца прыкладаю

Твой ліст дубовы — як чароўны лек.

За хлеб, што ем, за песні, што спяваю,

За шчасце звацца іменем тваім –

Паклон табе, мой беларускі краю!

Ты — мой, я — твой: усюды і ва ўсім!

Аб мінулым Бакшт да нас дайшлі вельмі бедныя, выпадковыя ўпамінанні. Вядома, што ў1387 годзе вялікі князь літоўскі аддаў Бакшты на вечнае валоданне капітулу Віленскага епіскапства. Гэта было зроблена па волі князя Ягайлы.

У 1795 годзе, пасля далучэння Літвы да Расіі, Бакшты перайшлі ў карыстанне да царскіх улад. Імператрыца Кацярына II прызнала права Хрэптовіча на Бакшты на 50 гадоў. Як падканцлер І.Хрэптовіч, так і яго сын валодалі Бакштамі да 1843 года.

Галоўным заняткам мясцовага насельніцтва было земляробства, паляванне на буйнага звера (мядзведзей, ласей, баброў). Займаліся мясцовыя жыхары таксама пчалярствам, лоўляй рыбы, сплавам лесу, зборам ягад, грыбоў, жывіцы.

У гады Першай сусветнай вайны праз Бакшты праходзіла лінія фронту, аб чым сведчаць дзоты, што захаваліся з тых часоў. У канцы вайны вёска амаль уся была спалена.

Паклон табе, мой беларускі краю!

Ты — мой, я — твой: ад роду і навек.

Я зноў і зноў да сэрца прыкладаю

Твой ліст дубовы — як чароўны лек.

За хлеб, што ем, за песні, што спяваю,

За шчасце звацца іменем тваім –

Паклон табе, мой беларускі краю!

Ты — мой, я — твой: усюды і ва ўсім!

-Што такое Бацькаўшчына, знаеш?

–Гэта рэчка,

 сцежачка лясная,

 гэта ў лузе залатая пчолка,

 а ў вачах тваiх –

 ВЯСЕЛКА.

 –Бацькаўшчына-

 гэта дом твой,

 школа,

 - Гэта песнi, што звiняць наўкола.